KOMUNALAC d.o.o., 43000 Bjelovar, Ferde Livadića 14a, OIB 27962400486, kojeg zastupa  Predsjednica Uprave Ivana Jurković Piščević, mag. pol. i član Uprave Josip Heged ing. (u daljnjem tekstu Naručitelj)

i
_______________________________________________________________________________ kojeg zastupa ___________________________________________ (u daljnjem tekstu Prodavatelj)
zaključili su slijedeći:
UGOVOR BR _______________
UVOD
Članak 1.
Na temelju provedenog postupka nabave Ulja za motorna vozila sukladno Pravilniku o provedbi postupaka jednostavne nabave u skladu sa člankom 12., stavkom 1. Zakona o javnoj nabavi (NN 120/16), Naručitelj je svojom Odlukom o odabiru od __________ godine odabrao Ponudu broj ___________ kao najbolje ocijenjenu ponudu sukladno objavljenom kriteriju za donošenje Odluke o odabiru te uvjetima i zahtjevima Poziva za dostavu ponuda.
Sastavni dio ovog Ugovora čini prihvaćena Ponuda broj ___________ za ulja za motorna vozila, Poziva za dostavu ponuda zajedno sa svim prilozima u cjelokupnom sadržaju.
Vrijednost ovog Ugovora iznosi :

_____________ eura
Slovima: ______________________________________________
Vrijednost je izražena bez PDV-a.
Količine predmeta nabave navedene su u Prilogu - Troškovnik, su okvirne.

Stvarna nabavljena količina robe na temelju sklopljenog ugovora o javnoj nabavi može biti veća ili manja od okvirno procijenjenih količina navedenih u Troškovniku, ovisno o stvarnim potrebama Naručitelja, raspoloživim sredstvima i uvjetima poslovanja, pri čemu Naručitelj nije obvezan naručiti cjelokupnu količinu navedenu u Troškovniku, sve  uzimajući u obzir čl. 314-321 ZJN 2016.
PREDMET I TRAJANJE UGOVORA
Članak 2.
Predmet ovog Ugovora je utvrđivanje svih uvjeta s Prodavateljem za nabavu ulja i sredstava za podmazivanje (dalje u tekstu Roba) prema ponudi Prodavatelja te uvjetima utvrđenim ovim Ugovorom.
Pri sklapanju ugovora o  nabavi ugovorne strane ne smiju mijenjati bitne uvjete ovog Ugovora. Rok trajanja ovog ugovora je godinu dana od dana obostranog potpisa ugovora.
CIJENA
Članak 3.
Ponuđene jedinične cijene moći će se mijenjati tijekom trajanja ovog Ugovora i pojedinačnih ugovora, prema mjesečnom izvješću o kretanju baznih ulja na svjetskom tržištu (ICIS London).
Svako mijenjanje cijena mora biti popraćeno zahtjevom Prodavatelja uz priložene dokaze o istom.

Povećanje (smanjenje) cijena baznih ulja za svakih 5% povećati (smanjiti) će cijenu iz ponude za 2,5%.
Pojedine stavke i jedinične cijene predmeta nabave izričito su navedene u Ponudi i Troškovniku koji su sastavni dio ovog Ugovora.
Cijena uključuje sve troškove fco istovareno skladište Naručitelja navedenih u članku 5. ovog Ugovora  te ostalim obvezama iz Poziva za dostavu ponuda.
MJESTO, NAČIN I ROK ISPORUKE
Članak 4.
Isporuka Robe vršit će sukcesivno prema potrebama Naručitelja u roku ne duljem od 48 sati, računajući isključivo radne dane od datuma i sata primanja pisane dispozicije Naručitelja. Paritet isporuke je fco istovarena ulja i sredstava za podmazivanje vozila na lokaciji Naručitelja: Komunalac d.o.o. Bjelovar, Ferde Livadića 14a.
Prodavatelj se obvezuje započeti s isporukom Robe odmah nakon sklapanja ovog Ugovora.

Prodavatelj je dužan osigurati kontinuiranu raspoloživost Robe tijekom cijelog trajanja Ugovora te ne smije obustaviti ili ograničiti isporuku zbog povećane potražnje, promjene tržišnih uvjeta ili drugih okolnosti na strani Prodavatelja.

U slučaju nemogućnosti isporuke pojedine vrste Robe, Prodavatelj je dužan o tome odmah pisanim putem obavijestiti Naručitelja te predložiti odgovarajuću zamjensku Robu iste ili više kvalitete, isključivo uz prethodnu pisanu suglasnost Naručitelja.

KONTROLA KVALITETE
Članak 5.
Kvaliteta Robe definirana je u Pozivu za dostavu ponuda, Ponudom br: ___________ kao i svim pozitivnim propisima Republike Hrvatske.
Naručitelj ili njegov predstavnik imaju pravo provjere kvalitete Robe i to bez dodatnog troška na teret Naručitelja. Kontrola se obavlja uzimanjem uzorka iz isporučene Robe.
Sastavni dio ovog Ugovora su dokazi zahtijevani u Pozivu za dostavu ponude kojima je Prodavatelj dokazao da Roba odgovara svim zahtjevima Naručitelja.
Cjelokupna Roba koja se isporučuje mora u cijelosti odgovarati svim zahtjevima iz Poziva za dostavu ponude.
Članak 6.
U slučaju da se utvrdi da isporučena Roba ne odgovara ugovorenoj kvaliteti, tehničkim specifikacijama, zahtjevima iz Poziva za dostavu ponuda ili Ponudi Prodavatelja, Naručitelj ima pravo odbiti primitak takve Robe. O utvrđenim nedostacima sastavit će se zapisnik o kontroli kvalitete u kojem će se navesti utvrđene nepravilnosti i razlozi odbijanja Robe. Prodavatelj je dužan, o vlastitom trošku, preuzeti odbijenu Robu te je zamijeniti ispravnom Robom odgovarajuće kvalitete u roku koji odredi Naručitelj. Naručitelj nije obvezan platiti Robu koja je odbijena zbog neodgovarajuće kvalitete niti snositi bilo kakve troškove povezane s njezinim povratom ili zamjenom.

Ako se naknadno utvrdi da isporučena Roba ne odgovara ugovorenoj kvaliteti, Prodavatelj je dužan bez odgode, a najkasnije u roku od 24 sata od poziva Naručitelja, preuzeti neodgovarajuću Robu i zamijeniti je ispravnom Robom o vlastitom trošku.

U slučaju da Roba iz Ugovora ne odgovara ugovorenoj kvaliteti Naručitelj ima slijedeća prava: pravo odustati od isporuke, pravo jednostranog raskida ugovora jednostranom pisanom izjavom kao i pravo cjelokupne naknade štete.
Prodavatelj odgovara za svu štetu koja nastane zbog uporabe neodgovarajuće Robe, uključujući troškove popravka vozila, zastoja u radu, angažiranja zamjenskih vozila i druge povezane troškove.

JAMSTVO ZA IZVRŠENJE UGOVORA
Članak 7.
Prodavatelj je dužan u roku od 10 (deset) dana od potpisa ugovora dostaviti jamstvo za uredno ispunjenje Ugovora u vidu bjanko zadužnice u vrijednosti Ugovora, tako da nominalna vrijednost pokriva 10% vrijednosti ugovora, sa važenjem do isteka roka na koji se odnosi.
Umjesto bjanko zadužnice Prodavatelj može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

Naručitelj će aktivirati (naplatiti) dostavljeno jamstvo u slučaj da prodavatelj ne isporuči robu prema utvrđenoj ponudi i specifikaciji, odnosno u slučaju da Prodavatelj neuredno ispuni, nepravovremeno ispuni ili uopće ne ispuni obveze iz ovog Ugovora.
Rok valjanosti jamstva mora biti najmanje 30 dana dulji od isteka roka trajanja Ugovora.

PLAĆANJE
        Članak 8.
Naručitelj će plaćanje obavljati na temelju dostavljenog e-računa prodavatelja. Prodavatelj će ispostaviti e-račun za svaku isporuku predmeta nabave, te će na svakom računu navesti broj ugovora ili narudžbenice.
Rok za plaćanje je 30 dana, od dana isporuke robe.

Naručitelj nije dužan izvršiti plaćanje računa koji nije sastavljen sukladno ovom Ugovoru, Ponudi i stvarno izvršenoj isporuci Robe.

UGOVORNA KAZNA
Članak 9.
Prodavatelj se obvezuje platiti Naručitelju ugovornu kaznu za kašnjenje pri isporuci robe i to 2‰ (dva promila) ugovorene cijene za svaki radni dan neopravdanog kašnjenja preko roka nabave. Ugovorna kazna se ugovara za slučaj neurednog ispunjenja obveze primjenom članka 353. st. 4 Zakona o obveznim odnosima.
Ukoliko bi Naručitelj po toj osnovi pretrpio veću štetu od iznosa predviđenog st. 1. ovog članka, ima pravo zahtijevati razliku do potpune naknade štete odnosno Prodavatelj mu je dužan nadoknaditi cjelokupnu štetu.
RASKID UGOVORA I NAKNADA ŠTETE
Članak 10.
Za slučaj da Prodavatelj Robu ne isporuči prema utvrđenoj ponudi i specifikaciji, Naručitelj ima pravo zahtijevati od Prodavatelja da nedostatak ukloni, zahtijevati sniženje cijene ili izjaviti da jednostrano raskida ugovor kao i naplatiti jamstvo sukladno članku 7.ovog.Ugovora. Troškovi koji bi nastali na strani Naručitelja temeljem takvog postupanja Prodavatelja  u cijelosti padaju na teret Prodavatelja.
U slučaju neurednog ispunjenja, nepravovremenog ispunjenja i neispunjenja obveza Naručitelj ima pravo jednostranog raskida Ugovora.

Naručitelj ima pravo jednostrano raskinuti ovaj Ugovor pisanom izjavom, bez ostavljanja dodatnog roka za ispunjenje, u slučaju da Prodavatelj:

· dva ili više puta tijekom trajanja Ugovora zakasni s isporukom Robe u ugovorenom roku;

· isporuči Robu koja ne odgovara ugovorenoj kvaliteti, tehničkim specifikacijama, zahtjevima iz Poziva za dostavu ponuda ili Ponudi Prodavatelja;

· ne dostavi dokumentaciju koju je obvezan dostaviti sukladno ovom Ugovoru, Pozivu za dostavu ponuda ili važećim propisima;

· bez opravdanog razloga odbije izvršiti narudžbu Naručitelja sukladno uvjetima ovog Ugovora.

Raskidom Ugovora ne utječe se na pravo Naručitelja na naplatu ugovorne kazne, aktiviranje jamstva za uredno ispunjenje Ugovora te zahtjev za naknadu cjelokupne štete koja mu je nastala zbog povrede ugovornih obveza Prodavatelja.

Ukoliko treća osoba potražuje naknadu štete od Naručitelja, a šteti je uzrok postupanje odnosno nepostupanje Prodavatelja protivno ugovorenim obvezama, Prodavatelj je dužan nadoknaditi Naručitelju cjelokupnu štetu koju je Naručitelj naknadio trećoj osobi.
U slučaju da treća osoba potražuje predmetnu štetu od Naručitelja, Prodavatelj je obvezan umiješati se u postupak na strani Naručitelja. U slučaju nastanka duga prema trećoj osobi Prodavatelj se obvezuje pristupiti dugu kao i preuzeti ispunjenje duga. Prodavatelj je obvezan i preuzeti dug ukoliko treća osoba na to pristane.
Prodavatelj odgovara Naručitelju za cjelokupnu štetu koju Naručitelju prouzroči Roba koja je predmet ovog Ugovora, a koju štetu Naručitelj pretrpi na svojim stvarima.
U slučaju kašnjenja Prodavatelja s isporukom ili odbijanja isporuke, Naručitelj ima pravo, bez prethodne suglasnosti Prodavatelja, nabaviti istu ili odgovarajuću Robu od drugog dobavljača, a razliku u cijeni, kao i sve druge nastale troškove, potraživati od Prodavatelja.

Prodavatelj ne smije bez prethodne pisane suglasnosti Naručitelja prenijeti prava i obveze iz ovog Ugovora na treću osobu.

Prodavatelj se ne može pozivati na okolnosti više sile ako je mogao razumno predvidjeti ili spriječiti njihov nastanak, osobito u slučaju problema vlastite nabave, nedostatka robe na skladištu ili organizacijskih poteškoća.

ZAVRŠNE ODREDBE
Članak 11.
Ugovorne strane su suglasne da će se na uređenje svih ostalih odnosa iz ovog Ugovora primjenjivati odredbe Zakona o obveznim odnosima.
Potpisom ovog Ugovora Prodavatelj potvrđuje da je u cijelosti razumio i da je suglasan s cjelokupnim sadržajem ovog Ugovora.
Članak 12.
Sve sporove koji nastanu po ovom Ugovoru, ugovorne strane će prvenstveno rješavati sporazumno, a ukoliko se sporazum ne postigne, za odlučivanje u sporu nadležan je sud u Bjelovaru.
Članak 13.
Ovaj ugovor sastavljen je od 4 (četiri) istovjetna primjeraka, od kojih Naručitelj zadržava 2 (dva), a Prodavatelj 2 (dva) primjerka.
U Bjelovaru, ________________ godine


     
U ___________, _____________
ZA NARUČITELJA                                                                               
   
ZA PRODAVATELJA                                                                                                                                                                                                          
Komunalac d.o.o. Bjelovar                                                               



____________________                                                                 
        
_____________________                                                                                                                                                                                                   Predsjednica Uprave                                                                       
      


Ivana Jurković Piščević, mag. pol     
     

_____________________

Član Uprave

Josip Heged ing.









                                                                                                                                                            
